На основу члана 165. став 5. Закона о полицији („Службени гласник РСˮ, бр. 6/16, 24/18 и 87/18) и члана 17. став 1. и члана 42. став 1. Закона о Влади („Службени гласник РСˮ, бр. 55/05, 71/05 – испрaвка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ О ИЗМЕНАМА УРЕДБЕ**

**О КАРИЈЕРНОМ РАЗВОЈУ ПОЛИЦИЈСКИХ СЛУЖБЕНИКА**

**Члан 1.**

У Уредби о каријерном развоју полицијских службеника („Службени гласник РСˮ, бр. 42/18, 91/18, 69/19 и 84/20), у члану 15. ст. 2. и 3. мењају се и гласе:

„Изузетно од става 1. овог члана, актом о унутрашњем уређењу и систематизацији може се за одређена радна места одредити и другачији распон чина/звања.

Актом о унутрашњем уређењу и систематизацији, за свако радно место, ближе је одређен распон чина/звања.”

**Члан 2.**

Прилог бр. 1. – Чинови/звања у статусу ОСЛ/ПД у Дирекцији полиције (изузев седишта Управе криминалистичке полиције) и Сектору унутрашње контроле замењује се новим прилогом бр. 1. – Чинови/звања у статусу ОСЛ/ПД у Дирекцији полиције, који је одштампан уз ову уредбу и који чини њен саставни део.

Прилог бр. 2. – Звања/чинови у статусу ПД/ОСЛ у Кабинету министра, Секретаријату, Служби за безбедност и заштиту података, Служби интерне ревизије, Сектору за аналитику, телекомуникационе и информационе технологије, Сектору за међународну сарадњу, европске послове и планирање, Сектору за материјално-финансијске послове, Сектору за људске ресурсе и Сектору за ванредне ситуације замењује се новим прилогом бр. 2. – Чинови и звања у статусу ОСЛ/ПД у Кабинету министра, Секретаријату, Служби за безбедност и заштиту података, Служби интерне ревизије, Сектору унутрашње контроле, Сектору за аналитику, телекомуникационе и информационе технологије, Сектору за међународну сарадњу, европске послове и планирање, Сектору за материјално-финансијске послове, Сектору за људске ресурсе и Сектору за ванредне ситуације, који је одштампан уз ову уредбу и који чини њен саставни део.

Прилог бр. 3. – Чинови припадника ватрогасно-спасилачких јединица у Сектору за ванредне ситуације замењује се новим прилогом бр. 3. – Чинови припадника ватрогасно-спасилачких јединица у Сектору за ванредне ситуације, који је одштампан уз ову уредбу и који чини њен саставни део.

Прилог бр. 4. – Чинови у статусу ОСЛ у специјалној и посебним јединицама полиције и седишту Управе криминалистичке полиције замењује се новим прилогом бр. 4. – Чинови у статусу ОСЛ у специјалној и посебним јединицама полиције, који је одштампан уз ову уредбу и који чини њен саставни део.

**Члан 3.**

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 Број: 110-6944/2020

У Београду, 3. септембра 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |